dh-unibe/image-text_koenigsfelden-charters-post-1500 huggingface dataset:
Allen den, dien disen brief an sechēt odˀ hoͤrēt lesen, ✳ ✳ kùnd und vˀgich ich, Heinrich Vogt, schult̄
ze Lentzburg, daz fùr mich kam ze Seon in dem dorf Jen̄i vō Balwil ✳ und offenet, ✳ daz er ze kofen
hetti gebē Heinzinē vō Vilmaringē ✳ vō Lentzburg ein fiertal kˀnē geltes jerlich ab zwonͤ stùkin
akkeren, dù gelegē sint ī dˀ zellg ze Seon und heiset eines An Plettˀen, daz andˀ In Eblisriet. und
du selben stùki gib ich, dˀ selb Jēni vō Baldwil, uf lidig und ler fùr mich und min erbē mit disem
gegēwʼtigē brief fùr daz selb fiertal kˀnē. ✳ abˀ ich, dˀ vorgenant Heinzine vō Vilmaringē, ✳ gib dù
vorgenāten zwoͤ stùki akkˀ, ✳ du da jerlich geltē ein fiertal kˀnē ✳ an die kapellē ze Loͧpspˀg ✳ lutˀlich dur got mit disem gegēwˀrtigē brief ✳ und oͧch fùr min sel und minˀ wirtinen, selig, Metzinē,
und oͧch minˀ kindē sele ✳ lidig und ler und niemˀ ine an ze sprechēt. ✳ ✳ und diz ze einem offennen
urkùnd und sichˀheit ✳ so heint wir, die vorgenāten ✳ Heinzine vō Vilmaringē ✳ und ich, ✳ Jēni
von Baldwil, ✳ den vorgenāten ✳ Heinrich Vogt, ✳ schult̄, gebetten, daz er sin ingesigel henke an
disen brief. ✳ ich, dˀ vorgenant Heinrich Vogt, vˀgich einˀ ganzē warheit dˀ vorgescͥbē dinger an
disem brief ✳ und dur ir bedˀ bett willen so han ich min ingesigel gehenket an disen brief,
dˀ gegeben wart, ✳ do man zalt vō gottes gebùrt drùzehen hundˀt jar, ✳ dar nach
indem ✳ ✳ lxxvij ✳ jar, ✳ ✳ dar nach an der ufart abent. ✳
Königsf. 374
K
I 19
377
✳
Aufahrt
1377 .
Staatsarchiv
AARGAU
1377 .
Loùbsperg
zuͦ dˀ capel ze
Loͧbsperg ix
✳